google/wiki40b huggingface dataset:
Ekuinoks Mac

Ekuinoks Mac atau ekuinoks Utara adalah ekuinoks di Bumi apabila titik subkutub muncul meninggalkan hemisfera selatan dan melintasi khatulistiwa langit, menuju ke utara seperti yang dilihat dari Bumi. Di Hemisfera Utara, ekuinoks pada bulan Mac dikenal sebagai ekuinoks musim bunga, dan di Hemisfera Selatan sebagai ekuinoks musim luruh.
Pada kalendar Gregorian, ekuinoks Utara boleh berlaku seawal 19 Mac atau sehingga 21 Mac. Untuk tahun biasa, peralihan masa dikira adalah kira-kira 5 jam 49 minit terkemudian daripada tahun sebelumnya, dan untuk tahun lompat kira-kira 18 jam 11 minit lebih awal daripada tahun sebelumnya. Mengimbangi kenaikan tahun-tahun biasa terhadap kerugian akibat tahun lompat mengekalkan tarikh kalendar ekuinoks pada bulan Mac daripada hanyut menjauhi lebih dari satu hari dari 20 Mac setiap tahun.
Ekuinoks pada bulan Mac boleh diambil untuk menandakan permulaan musim bunga dan akhir musim sejuk di Hemisfera Utara tetapi menandakan permulaan musim luruh dan akhir musim panas di Hemisfera Selatan.
Dalam astronomi, ekuinoks pada bulan Mac adalah titik sifar pada waktu sidereal dan, akibatnya, jarak hamal. Ia juga berfungsi sebagai rujukan untuk kalendar dan perayaan dalam banyak budaya dan agama manusia

Buruj

Titik di mana Matahari melintasi khatulistiwa langit ke arah utara dipanggil Titik Pertama Aries. Bagaimanapun, disebabkan oleh luikan ekuinoks, titik ini tidak lagi dalam buruj Aries, tetapi di Pisces. Pada tahun 2600 ia akan berada di Aquarius. Paksi bumi menyebabkan Titik Pertama Aries bergerak ke arah barat di langit dengan kadar kira-kira satu darjah setiap 72 tahun. Berdasarkan batas-batas pergerakan moden, ekuinoks utara melintasi dari Taurus ke Aries pada tahun −1865 (1866 SM), yang melitasi ke Pisces pada tahun −67 (68 SM), akan masuk Aquarius pada tahun 2597, dan akan ke ke Capricornus pada tahun 4312. Ia melintas (tetapi tidak ke dalam) 'bucu' Cetus pada jarak 0° 10' pada tahun 1489.
Telekomunikasi

Telekomunikasi pada dasarnya merupakan komunikasi elektronik jarak jauh, sama ada satu atau dua hala. Ini termasuklah komunikasi menggunakan, radio, televisyen, telefon dan komputer.
Banyak jenis maklumat boleh dihantar melalui sistem telekomunikasi termasuk suara dan muzik, gambar dan gambar boleh bergerak, fail komputer dan aplikasi serta data telegraf.
Pusat telekomunikasi moden terlibat dalam masalah penghantaran jumlah maklumat yang banyak dalam jarak yang jauh tanpa mangalami kerosakan data disebabkan oleh faktor bising dan gangguan.
Sistem telekomunikasi merupakan semua sistem atau komponen yang terlibat dalam proses penghantaran maklumat tersebut.
Urrao

Urrao merupakan sebuah bandar dan komuniti yang terletak di wilayah Antioquia, Colombia.
Kashar

Kashar merupakan sebuah munisipaliti di Daerah Tirana, Tirana County, tengah Albania.
C. V. Raman

Sir Chandrasekhara Venkata Raman (7 November 1888 — 21 November 1970) ialah seorang ahli fizik berbangsa India. Beliau dikenali atas penemuan pentingnya mengenai penyerakan cahaya lalu memenangi Hadiah Nobel dalam Fizik pada tahun 1930.
The In-Laws (filem 1979)

Pelakon

Filem ini turut disertai oleh beberapa orang pelakon terkenal, antaranya adalah Peter Falk, Alan Arkin, Richard Libertini

Ringkasan

Sebagai persediaan untuk majlis perkahwinan anak perempuannya, doktor gigi Sheldon Kornpett berjumpa Vince Ricardo, bapa pengantin lelaki ...
Kongres Manastir

Kongres Manastir (Bahasa Albania: Kongresi i Manastirit) ialah sebuah mesyuarat akademik yang diadakan di bandar Manastir (Bitola) dari 14 November hingga 22 November 1908, bertujuan untuk memiawaikan abjad Albania. 22 November sekarang diraikan sebagai Hari Abjad (Bahasa Albania: Dita e Alfabetit). Sebelum Kongres, bahasa Albania diwakili campuran enam abjad berlainan, dengan beberapa subvariasi.
Derjan

Derjan ialah sebuah kampung dan bekas kawasan perbandaran, Negeri Dibër, utara Albania. Semasa pembetukan semula kerajaan setempat pada tahun 2015, ia telah dijadikan subbahagian bagi kawasan perbandaran Mat.
Emily Donelson

Kehidupan awal dan perkahwinan

Emily Tennessee Donelson dilahirkan di ladang ayahnya di Donelson, Tennessee. Bapanya, John Donelson, adalah saudara Rachel Donelson Jackson, isteri bakal Presiden Andrew Jackson. Tidak seperti ramai gadis zaman itu, Emily diberikan pendidikan formal. Dia belajar di Akademi Perempuan Nashville di Nashville, dengan anak saudaranya Mary Ann Eastin, dan dianggap sebagai seorang pelajar yang berjaya.
Pada 16 September 1824, Emily berumur tujuh belas tahun berkahwin dengan Andrew Jackson Donelson. Donelson adalah sepupu pertama Emily dan anak jagaan bapa saudara dan ibu saudara mereka, Andrew dan Rachel Donelson Jackson. Pasangan itu mempunyai empat orang anak.

Pelayan Rumah Putih

Telah dispekulasikan bahawa sebelum kematian Rachel Donelson Jackson pada tahun 1828, Jackson telah merancang untuk mengiringi Emily ke Washington untuk membantu Rachel dalam tugas tuan rumah wanita Rumah Putih. Keluarga Jacksons telah mengekalkan aturan yang sama dengan Emily di The Hermitage, ladang mereka di Tennessee. Kematian Rachel Donelson Jackson menyebabkan rancangan ini ditinggalkan dan Andrew Jackson meminta Emily untuk mengambil alih semua tanggungjawab tuan rumah Rumah Putih, yang dilakukannya dengan bantuan anak saudaranya Mary Ann Eastin. 
Beliau tiba di Washington pada usia 21. Suaminya, AJ Donelson, berkhidmat sebagai setiausaha peribadi Presiden Jackson. Bulan pertama pentadbiran Jackson menandakan masa berkabung untuk Rachel Donelson Jackson. Tempoh berkabung  tidak rasmi berakhir apabila Emily menjadi tuan rumah keraian Tahun Baru di Rumah Putih pada 1 Januari 1830.

Penyakit dan kematian

Kesihatan Emily mula merosot pada tahun 1836. Pada bulan Jun tahun itu, beliau pergi untuk memulihkan diri di Poplar Grove (kemudian dinamakan Tulip Grove), ladangnya bersebelahan dengan Hermitage. Kesihatannya terus menurun, dan beliau meninggal dunia pada Disember pada usia 29 tahun, mungkin tuberkulosisnya, menjadikannya Wanita Pertama yang paling singkat hayatnya dalam sejarah Amerika. Beliau mati meilhat ke luar tingkap menunggu suaminya pulang ke rumah.
Riofrío de Aliste

Riofrío de Aliste merupakan sebuah kawasan perbandaran di Sepanyol di Zamora, di komuniti autonomi Castile dan León.
The Mummy (filem 1959)

Jalan cerita

Dalam tahun 1890-an sepasukan ahli arkeologi British menemui kubur yang tidak disentuh, Puteri Ananka tetapi tanpa sengaja ...
Alagna

Alagna merupakan komuniti (munisipaliti) di Wilayah Pavia di Itali wilayah Lombardy, berdekatan 40 km baratdaya Milan dan 20 km barat Pavia. Pada 31 Disember 2004, daerah ini mempunyai penduduk 876 dan kawasan 8.6 km².
Alagna bersempadan dengan munisipaliti: Dorno, Garlasco, Tromello, Valeggio.
Swalmen

Swalmen merupakan sebuah gemeente Belanda yang terletak di wilayah Limburg. Pada tahun 2006 daerah ini memiliki penduduk sebanyak 8,847 orang.
Málaga del Fresno

Málaga del Fresno merupakan sebuah kawasan perbandaran yang terletak di Sepanyol dalam wilayah Guadalajara, di komuniti autonomi Castile-La Mancha.
Soepomo

Prof. Dr. Soepomo (EYD: Supomo; 22 Januari 1903 - 12 September 1958) ialah seorang pahlawan nasional Indonesia yang dikenali sebagai arkitek Perlembagaan Republik Indonesia 1945, bersama dengan Mohammad Yamin dan Sukarno.

Biografi

Dilahirkan di kota Sukoharjo, Jawa Tengah, Soepomo berasal daripada keluarga bangsawan Jawa. Datuk sebelah ayahnya ialah Raden Tumenggung Reksowardono, bupati Anom Sukoharjo, manakala datuk sebelah ibunya ialah Raden Tumenggung Wirjodiprodjo, bupati Nayaka Sragen. Sebagai anak lelaki kepada sebuah keluarga bangsawan, Soepomo berkesempatan belajar di Sekolah Rendah Europeesche Lagere (ELS) di Boyolali (1917), serta Sekolah Menengah Rendah Meer Uitgebreid Lager Onderwijs (MULO) di Solo (1920), dan menyelesaikan pendidikan tingginya di Bataviasche Rechtshoogeschool di Batavia pada tahun 1923. Beliau kemudian menjadi pegawai pemerintah jajahan sebagai pembantu kepada Ketua Hakim Negeri Sragen (Soegito 1977).
Antara tahun-tahun 1924 - 1927, Soepomo melanjutkan pendidikannya di Universiti Leiden, Belanda di bawah bimbingan Cornelis van Vollenhoven, profesor undang-undang yang dikenali sebagai "arkitek" ilmu undang-undang adat Indonesia. Tesis kedoktorannya yang berjudul Reorganisatie van het Agrarisch Stelsel in het Gewest Soerakarta (Penyusunan semula sistem pertanian di wilayah Surakarta) tidak sahaja menghuraikan sistem pertanian tradisional di Surakarta, malahan menganalisis dengan teliti undang-undang penjajah yang berkaitan dengan guna tanah di wilayah Surakarta (Pompe 1993). Ditulis dalam bahasa Belanda, Soepomo mengkritik penyusunan semula sistem pertanian oleh pemerintahan kolonial diselubungi bahasa yang halus dan tak langsung, penggunaan hujah-hujah penjajah sendiri. Diperlukan kefamahan akan kentalnya kesubjektifan Soepomo yang diwarnai dengan etika Jawa.
Hampir tidak adanya biografi tentang Soepomo, kecuali satu yang dikerjakan berdasarkan projek Kementerian Pendidikan dan Kebudayaan Indonesia pada tahun 1977 (Soegito 1977). Soepomo mengagumi sistem pemerintahan Jerman dan Jepun, dengan Marsillam Simanjuntak berpendapat bahawa beliaulah punca fasisme di Indonesia. Negara "Orde Baru" Jeneral Suharto adalah bentuk negara yang paling rapat dengan wawasan Soepomo.
Soepomo meninggal dunia di Jakarta ketika hanya berumur 55 tahun pada tahun 1958, akibat serangan jantung, dan dikebumikan di Solo.
Kampung Kepala Batas Dato Kayaman

Poskod

Poskod yang digunakan di Kampung Dato Kayaman, Kangar, Perlis adalah 02400.
Granátula de Calatrava

Granátula de Calatrava merupakan sebuah kawasan perbandaran yang terletak di Sepanyol dalam wilayah Ciudad Real, di komuniti autonomi Castile-La Mancha.
Daniele Audetto

Daniele Audetto (lahir Mei 4, 1943) ialah seorang pengurus perlumbaan dari Itali. Dahulunya, beliau ialah pengarah urusan di Super Aguri F1. Beliau kini memegang jawatan yang sama di HRT F1.
Siti Nurhaliza Collections

Perkhidmatan

Perkhidmatan yang disediakan oleh pihak SNC adalah menyediakan barangan-barangan Corporate Gift. Antara barangan yang boleh diperolehi seperti Cenderamata, Trofi, T-shirt, pen dan sebagainya. Ini kerana kami mempunyai rangkaian dengan pihak pengeluar dan pengilang samada di dalam atau luar negara. Selain itu kami juga menawarkan perkhidmatan mencetak atau printing dari sekecil-kecil bahan seperti `namecard’ kepada yang besar-besar seperti poster backdrop, billboard atau sebagainya.
Cibeber, Cibeber, Cilegon

Poskod

Poskod yang digunakan di Cibeber adalah 42423. Terdapat 6 buah desa di dalam daerah kecamatan Cibeber.
Wellington, New Zealand

Nama asal

Nama bandar raya ini adalah sebagai penghormatan kepada Arthur Wellesley, Duke of Wellington yang pertama dan wira Pertempuran di Waterloo. Gelaran ini berasal dari bandar Wellington di daerah Somerset, England.
Bara

Bara adalah hasil dari kayu, arang batu, atau lain-lain bahan berasaskan karbon yang tinggal selepas, atau kadang kala sebelum, api. Bara boleh berpijar amat panas, kadang kala sepanas api yang menghasilkannnya. Ia memancarkan sejumlah besar haba lama selepas api telah padam, dan sekiranya tidak dijaga dengan baik boleh menyalakan semula api yang dianggap telah dipadamkan sepenuhnya dan boleh menjadi ancaman kebakaran. Bagi mengelakkan bahawa menyebarkan api tanpa sengaja, kebanyakan pekhemah menuang air pada bara atau menutupinya dengan tanah. Selain itu, bara boleh digunakan bagi menyalakan semula api selepas ia telah padam tanpa perlu menghidupkan semula api - Di pendiang api biasa, api boleh dengan mudah dinyalakan semula sehingga 12 jam selepas ia padam, selagi terdapat cukup udara untuk beredar antara bara dan bahan bakar yang diperkenalkan. 
Bara sering digunakan untuk memasak, seperti barbeku arang . Ini kerana bara memancarkan bentuk haba yang lebih sekata, berbanding dengan api terbuka yang sentiasa berubah bersama dengan haba yang dipancarkannya.
Bara biasanya terbentuk apabila api hanya membakar sebahagian kepingan bahan api, dan masih terdapat tenaga kimia yang dapat digunakan dalam bahan bakar tersebut. Selalunya ini berlaku kerana tenaga kimia yang boleh digunakan adalah sangat dalam ke tengah sehinggakan udara (khususnya oksigen) tidak sampai, oleh itu tidak menyebabkan pembakaran (bahan bakar berasaskan karbon + O₂ → CO₂ + H₂O + C + bahan kimia lain yang terbabit ). Ia terus panas dan tidak kehilangan tenaga terma dengan cepat kerana pembakaran masih berlaku pada tahap yang rendah. Lampu kuning, oren dan merah kecil yang sering dilihat di kalangan bara sebenarnya pembakaran. Terdapat hanya pembakaran yang tidak mencukupi pada satu-satu masa untuk mencipta api. Apabila bara 'terbakar' sepenuhnya, ia bukan lagi karbon sebagaimana yang biasa dipercayai (karbon terbakar, dan biasanya tidak tersisa), tetapi sebilangan mineral lain yang teroksida seperti kalsium dan fosforus. Pada ketika itu ia biasanya dipanggil abu. Lihat: Abu kayu untuk lebih banyak maklumat mengenai sisa yang tinggal
Bara memainkan peranan besar dalam kebakaran hutan. Oleh kerana bara biasanya membakar daun dan dengan itu kecil dan ringan, ia boleh dengan mudah diterbangkan ke udara. Semasa kebakaran besar, dengan keadaan angin yang betul, bara boleh ditiup jauh dihadapan api, memulakan tompok api beberapa kilometer jauhnya. Sebilangan langkah praktikal boleh dilakukan oleh pemilik rumah untuk mengurangkan kesan dari "serangan bara" yang yang jatuh terutama struktur kayu dan memulakan kebakaran harta benda.
Ciwarak

Poskod

Poskod yang digunakan di Ciwarak adalah 46185. Terdapat buah desa di dalam daerah kecamatan Jatiwaras.
Talang Babat

Poskod

Poskod yang digunakan di Talang Babat adalah 36761. Terdapat 7 buah desa di dalam daerah kecamatan Muara Sabak Barat.
Nort-Leulinghem

Nort-Leulinghem merupakan sebuah komun di jabatan Pas-de-Calais di utara Perancis.
Honda CR-Z

Sejarah

Rekaan serta pengeluaran model CR-Z adalah susulan daripada dua kereta konsep hibrid Honda: Honda Remix, diperkenalkan semasa Pameran Kereta Los Angeles 2006, dan Kereta Sport Hibrid Kecil Honda, diperkenalkan semasa Pameran Kereta Geneva 2007.
Honda CR-Z mula diperkenalkan sebagai kereta konsep pada 23 Oktober 2007 semasa Pameran Kereta Tokyo 2007. Honda menerangkan bahawa nama "‘CR-Z’ adalah kependekan kepada ‘Compact Renaissance Zero’ (Pembaharuan Padat Sifar)— satu ekspresi bertujuan menampilkan idea pembaharuan reka bentuk kereta padat yang bermula dari asas." Semasa pameran berkenaan, CEO Fukui menyatakan bahawa model pengeluaran "sedang dalam proses pembikinan" dan kereta tersebut direka untuk menjadi "sporty, sangat jimat minyak serta tidak mahal".
CR-Z mula ditampilkan di Amerika semasa Pameran Kereta Antarabangsa Amerika Utara Detroit 2008. Semasa Pameran Kereta Tokyo 2009, Honda menampilkan "Konsep CR-Z 2009" yang diubah semula. Pada Januari 2010, Honda mengumumkan pengeluaran CR-Z semasa Pameran Kereta Antarabangsa Amerika Utara 2010 di Detroit.
Automotive News melaporkan pada Jun 2010 bahawa sejak penampilan sulungnya semasa Pameran Kereta Detroit, laman web CR-Z sudah mencapai sejuta pengunjung. Honda mempromosikan model 2011 dari permainan Facebook Car Town.

Rangkaian kuasa

CR-Z ditenagai enjin 1.5 L (92 in³) i-VTEC SOHC 4 sebaris, dengan kod enjin LEA, dengan sistem hibrid elektrik Bantuan Motor Bersepadu (IMA) Honda. Hanya model transmisi manual 6 kelajuan sahaja yang boleh didapati di Malaysia, tetapi model transmisi boleh laras berterusan (CVT) juga boleh didapati di luar negara. Sistem tersebut menghasilkan keluaran kemuncak 122 bhp (91 kW; 124 PS) pada 6000 rpm dan 128 lb·ft (174 N·m) antara 1000 hingga 1500 rpm (123 lb·ft (167 N·m) pada model CVT). Enjin petrol sendiri sahaja mampu menghasilkan 111 bhp (83 kW; 113 PS) pada 6000 rpm dan 106 lb·ft (144 N·m) pada 4800 rpm.
Campo de Criptana

Campo de Criptana merupakan sebuah kawasan perbandaran yang terletak di Sepanyol dalam wilayah Ciudad Real, di komuniti autonomi Castile-La Mancha.
Taburan Poisson

Dalam teori kebarangkalian dan perangkaan, taburan Poisson merupakan taburan kebarangkalian diskret yang menyatakan kebarangkalian bilangan peristiwa yang diberi berlaku dalam tempoh waktu dan/atau ruang yang ditetapkan jika peristiwa tersebut berlaku dengan kadar purata yang diketahui dan bebas daripada masa sejak peristiwa terakhir. Taburan ini juga boleh digunakan untuk bilangan peristiwa dalam selang tertentu yang lain seperti jarak, luas dan isipadu.
Daerah Most

Daerah Most (Okres Most dalam Czech) merupakan antara salah satu daripada tujuh buah daerah (okres) yang terletak di kawasan Wilayah Ústí nad Labem (Ústecký kraj) di negara Republik Czech. Bandaraya terbesar bagi daerah ini adalah Most.
Cualedro

Cualedro merupakan sebuah kawasan perbandaran yang terletak di Sepanyol dalam wilayah Ourense, Galicia.
Liga Melaka

Sejarah

Liga ini telah ditubuhkan pada tahun 1929 dimana pasukan yang memenangi liga pada tahun tersebut adalah Persatuan Bolasepak Cina Melaka.
Pada tahun 1936 terdapat lima pasukan mengambil bahagian dalam liga iaitu Rangers, Polis, CFA I, II dan CFA G.Services. Pada tahun 1965 terdapat tujuh pasukan mengambil bahagian dalam liga iaitu New Market SC, Hakka Association PWD/Survey SC, 1-10 Gurkha Rifles, Polis Melaka, Kilat Club, Medicals SC dan 1st Batallion Scots Guards. In 1965 there are seven teams participated in the league which are New Market SC, Hakka Association PWD/Survey SC, 1-10 Gurkha Rifles, Malacca Police, Kilat Club, Medicals SC and 1st Batallion Scots Guards. Malangnya pemenang bagi kedua-dua tahun tidak diketahui.
Pada tahun 2014, Persatuan Bola Sepak Melaka (MUSA) telah menjalani penyusunan semula di mana Liga MUSA dilancarkan pada tahun 2014.
Bermula tahun 2018, liga teratas dalam Liga Melaka (Divisyen 1) menjadi sebahagian Liga M5 yang diiktiraf oleh Liga Bolasepak Malaysia, menjadikan liga ini berada di tahap 5 dalam sistem piramid bolasepak Malaysia..
Pangkalan Shahjahanpur

Demografik 2001

Menurut bancian India pada tahun 2001, Shahjahanpur memiliki bilangan penduduk seramai 20,503. Dari jumlah tersebut, kaum lelaki membentuk 57% dari jumlah keseluruhan populasi dan wanita seramai 43%.

Pendidikan 2001

Menurut bancian India pada tahun 2001 Shahjahanpur memiliki kadar pendidikan (kebolehan membaca) 70%, melebihi kadar purata kebangsaan 59.5%; dengan 63% lelaki dan 37% wanita mampu membaca. 13% dari populasi berusia di bawah 6 tahun. (2001)
Cico Harahap

Kehidupan peribadi

Beliau telah berkahwin dengan Nur Fuziani Abdullah pada 25 Februari 2008 di Songkhla, Thailand sebelum bercerai pada tahun 2010.
Bénarville

Bénarville ialah komun di jabatan Seine-Maritime dan di kawasan Haute-Normandie di utara Perancis.
Masjid Qariah Kampung Ibol

Latar belakang

Masjid Qariah Kampung Ibol terletak di kedudukan Latitud 2 darjah, 44 minit, 40.6 saat Utara dan Longitud 102 darjah, 9 minit, 40.6 saat Timur. Arah kiblatnya adalah pada 292 darjah, 39minit, 10.5 saat.
Bunar, Sukamulya

Poskod

Poskod yang digunakan di Bunar adalah 15610. Terdapat 8 buah desa di dalam daerah kecamatan Sukamulya.
Singhasari

Pembentukan Singhasari

Singhasari diasaskan oleh Ken Angrok yang mana cerita dongengnya amat popular di timur dan tengah Jawa. Ken Agrok merupakan seorang anak yatim yang dibesarkan di Kediri dan seorang pencuri yang licik. Reputasinya sebagai seorang pencuri terkemuka menyebabkan raja Kediri mengarahkan pemerintah Tumapel, Tunggul Ametung menangkapnya.
Tunggul Ametung mempunyai seorang isteri yang amat cantik iaitu Puteri Dedes yang dipaksa berkahwin dengan Tunggul Ametung. Ken Agrok mendapat petunjuk yang Puteri Dedes mesti dikahwininya walaupun dengan segala cara sekalipun. Ken Agrok kemudiannya berjumpa dengan Mpu Gandring seorang pembuat keris terkenal untuk memintanya membuat sepucuk keris. Proses pembuatan keris ini mengambil masa yang lama sehinggakan Ken Agrok menjadi marah dan mengambil keris yang belum siap itu dan membunuh Mpu Gandring. Mpu Gandring ketika sedang nazak menyumpah Ken Agrok dan 7 generasi Ken Agrok bahawa mereka semua akan mati disebabkan keris yang sama.
Ken Agrok berjaya membunuh Tunggul Ametung dan menyalahkan seorang pencuri yang tidak terkenal di atas pembunuhan itu. Dia kemudiannya menjadi jaguh dan pemerintah Tumapel dan mengambil Puteri Dedes sebagai isteri. Pada masa ini Puteri Dedes mengandungkan anak Tunggul Ametung.
Ken Agrok tidak berhenti di situ sahaja sebaliknya pada tahun 1222, dia menewaskan Kertajaya dari Kediri di dalam Perang Ganter. Dia kemudiannya mengasaskan Kerajaan Singhasari.
Ken Agrok merupakan raja pertama Singhasari tetapi oleh kerana sumpahan Mpu Gandring, dia dibunuh oleh Anusapati menggunakan keris Mpu Gandring.

Kejatuhan Singhasari

Pada zaman pemerintahan Kertanegara, seorang utusan daripada Kublai Khan, pemerintah Mongol datang ke Singhasari dan menuntut Singhasari membayar ufti. Kertanegara menganggapnya sebagai satu penghinaan dan menampar muka utusan itu sebelum membenarkan mereka kembali ke Beijing. Satu pemberontakan kemudiannya berlaku dan pada masa itu Kertanegara dibunuh.
Apabila angkatan laut Mongol tiba, menantu Kertanegara, Raden Wijaya (juga dikenali sebagai Kertarajasa), mempengaruhi mereka supaya bersekutu dengannya. Akibatnya tentera Mongol memusnahkan kerajaan lain dan bukannya Singhasari. Sebelum mereka menyedari akan fakta ini, Raden Wijaya menyerang mereka dan menghalau mereka keluar daripada Jawa. Raden Wijaya kemudiannya mengasaskan kerajaan Majapahit.
Alice Norin

Biografi

Alice mengawali karier di dunia model sejak berusia 13 tahun. Selain di dunia modeling, Wanita blasteran Norwegia-Manado-Sunda yang beragama Islam ini pun menjajaki dunia peran dengan membintangi beberapa sinetron. Sinetron yang telah dibintangi oleh Alice antara lain, Wulan, Putri Kembar, Gadis, Dia, Cinta SMU, Allah Maha Besar dan Teman Ajaib. 
Tak hanya layar kaca, sulung dari 3 bersaudara ini juga merambah layar lebar. Film perdana Alice bergenre horor dengan judul Psikopat (2005). Di film perdananya ini, Alice mendapat peran utama sebagai Mita. Dalam film ini Alice bermain bersama Sigit Hardadi, Ferry Exel, Nella Anne, Dian Rafisah, Mario J. Wibowo, Rony Galoeng, Egi Fadly, dengan arahan sutradara Rudi Aryanto, serta diproduseri oleh Andi Ekim.
Setelah menjajaki dunia model dan sinetron, Alice mencoba menjadi sutradara. Hal ini tak mengejutkan karena putri pasangan Alfred Almendingan dan Sofie ini mengambil jurusan broadcasting. Alice menggarap video klip berjudul Rusty Guitar yang terdapat di album Keluar Malam Repackage milik suaminya DJ Riri Mestica. Sudah sejak lama, penyuka warna merah dan hitam ini bermimpi menjadi sutradara.

Kehidupan pribadi

Saat kariernya mulai menanjak, Alice secara mengejutkan memutuskan untuk menikah dengan DJ Riri tanggal 19 Januari 2007. Padahal saat itu usianya belum genap 20 tahun. Akad nikah pasangan selebriti ini dilakukan di rumah Alice di Bilangan Cipete pada hari Jumat tanggal 19 Januari 2007 pagi dengan mas kawin seperangkat alat salat. Sedangkan resepsi dengan paduan dua budaya, Norwegia dan Sunda, digelar di Masjid Pondok Indah. Baru-baru ini (April 2009), Alice Norin mengakui telah berselingkuh dengan seorang pria bernama Agus Laksmono Sudwikatmono.
Beberapa waktu lalu, Alice dan Riri bercerai.
Purwajaya, Krangkeng

Poskod

Poskod yang digunakan di Purwajaya adalah 45284. Terdapat buah desa di dalam daerah kecamatan Krangkeng.
Gitar bes

Sejarah

Gitar bes direka sama seperti gitar elektrik, untuk mengatasi kekurangan kekuatan bunyi bagi alat-alat muzik akustik yang diperlukan dalam muzik country dan rock 'n' roll, serta supaya ia mudah alih di samping menjimatkan ruang. Alat muzik ini merupakan salah satu daripada alat muzik yang datang sebelum versi akustiknya.
Gitar bes yang pertama dicipta oleh pereka cipta berbangsa Amerika Paul Tutmarc dengan rupa dan saiz mirip sebuah selo. Dia telah membuat satu lagi rekaan kerana tidak berpuas hati dengan saiz yang sebelumnya, kali ini berdasarkan gitar elektrik, berfret dan direka untuk dimainkan secara melintang. Bes elektrik walau bagaimanapun tidak mendapat sambutan hangat di waktu itu, sehinggalah pada 1950-an.
Pada tahun 1951, Leo Fender telah mengeluarkan versi gitar besnya Precision Bass yang menjadi gitar bes "piawai" waktu itu, selalu digunakan dalam muzik soul dan rekaannya diikuti oleh syarikat lain.